राजधानी पटना के साथ-साथ बिहार के हर जिले के महत्वपूर्ण जगहों की सुरक्षा व्यवस्था की जाँच की जानी चाहिए और साथ ही लोगों को भी सजग करना चाहिए। नक्सली बिहार की एक बड़ी कमजोरी हैं और अगर इन्हें आक्रमक अभियान चला के समाप्त नहीं किया गया तो आतंकी इन्हें इस्तेमाल कर सकते हैं और ये बिहार ही नहीं अपितु समस्त भारत के लिए बड़ा खतरा बन जायेगा। बिहार पुलिस का झूठा महिमामंडन ना करते हुए लोगों को चाहिए की वे कमियों को सामने लाने का प्रयास करें ताकि बाद में झूठी तारीफ़ की जरूरत ही ना पड़े साथ ही सरकार को चाहिए की हर काम में राजनीति ना घुसेड़ते हुए जहाँ आवश्यकता पड़े केंद्र की मदद ले क्योंकि असली बिहारी स्वाभिमान की रक्षा सुरक्षित बिहार बनाने से ही हो पायेगी।